jkorsvik/nowiki_second_scrape_merged huggingface dataset:
Biosyntese

Biosyntese (også kalt biogenese) er en enzymkatalysert prosess i alle levende celler hvor substrater omdannes til mer komplekse produkter. Biosyntesen utgjør derfor ofte anabolisme i levende organismer. Biosyntesen består ofte av flere koblede enzymatiske trinn hvor produktet fra det ene trinnet blir brukt som substrat i det etterfølgende trinnet. Eksempler på slike biosyntetiske prosesser med flere reaksjonstrinn er synteseveiene for aminosyrer, fettsyrer og naturstoffer. Biosyntesen spiller en stor rolle i alle celler, og kombinert utgjør de mange spesialiserte, metabolske veiene generell metabolisme.   
Forutsetningene for biosyntese er prekursorene (kjemiske forbindelser som deltar i reaksjoner som gir andre forbindelser), kjemisk energi (for eksempel i form av ATP) og katalytiske enzymer, som kan kreve reduksjonsmidler (for eksempel i form av NADH eller NADPH).
Vanlige, kjente produkter i biosyntesen omfatter blant annet proteiner, vitaminer og antibiotika. De fleste organiske forbindelser i levende organismer dannes i biosyntetiske reaksjonsveier.
Politimuseet i Oslo

Politimuseet i Oslo er politietatens eget museum. Det holder til Sentrum politistasjon, Hammersborggata 12. Inntil 1973 het det  Kriminalmuseet og ble opprettet i 1902. Museet har som oppgave å vise politiets og lensmannsetatens historie og utvikling. I tillegg vise enkelte straffesaker som antas å ha historisk eller etterforskningsmessig interesse. 
Museet omfatter en samling av uniformer, tjenestevåpen, utstyr og gjenstander som har tilknytning til politi- og lensmannsetaten. Museet  har også en del skarpretterutstyr og andre gjenstander som har hatt tilknytning til kriminalsaker. Dessuten en samling utstyr fra fengselsvesenet i eldre tider. 
Museet hadde tidligere gjenstander som var knyttet til politiets arbeide i okkupasjonstiden, men disse  er overført til Norges Hjemmefrontmuseum eller Forsvarsmuseet.
Politimuseet i Oslo ble i 2000 deponert til Justismuseet.


== Kilder ==
Kuijpers, Henk   (1986)  Kriminalmuseet  (Oslo: Hjemmet-serieforlaget) ISBN 8273155099
Arka Gdynia

Arka Gdynia er en polsk fotballklubb fra havnebyen Gdynia i det pommerske voivodskap. Klubben ble grunnlagt i 1929 og lagets farger er gult og blått. Arka Gdynia spiller i Ekstraklasa, og spiller sine hjemmekamper på Stadion GOSiR. Nåværende trener er Grzegorz Niciński. Klubben har per dags dato ikke vunnet det polske seriemesterskapet, men har til gjengjeld vunnet den polske cupen én gang i 1979.
På 1980- og 1990-tallet hadde klubben sin tilværelse både på nivå to og nivå tre i Polen. Laget rykket opp til den øverste divisjonen Ekstraklasa i 2005, men rykket ned igjen i 2007 som følge av at klubben ble mistenkt for å ha vært med i en kampfiksingsskandale av det polske fotballforbundet. Klubben rykket for øvrig opp igjen etter 2007/2008-sesongen. 


== Meritter ==
Cupmester: (2): 1979, 2016/17
Supercupmester (1): 2017


== Kjente spillere med en fortid i klubben ==
 Janusz Kupcewicz
 Andrzej Szarmach
 Adam Musiał
 Bartosz Ława
 Rafał Murawski
 Dariusz Żuraw
 Bartosz Karwan


== Eksterne lenker ==
Klubbens offisielle nettsider
Arka Gdynia (90minut.pl)
Agia Marina

Agia Marina (gresk: Αγία Μαρίνα) er en by i kommunen Nea Kydonia i prefekturet Khaniá på øyen Kreta i Hellas. Ifølge folketellingen i 2001 har den en befolkning på 1448 og dekker et område på 5324 m². Den er beliggendes 10 km langs kysten fra byen Khaniá. I de seinere årene er det bygget mange nye turistanlegg i tilknytning til byen.


== Befolkningsutvikling ==


== Eksterne lenker ==
Agia Marina hos Kretatur
Lechia Gdańsk

Klub Sportowy Lechia Gdańsk Spółka Akcyjna, forkortet som Lechia Gdańsk, er en polsk fotballklubb fra havnebyen Gdańsk i det pommerske voivodskap. Klubben ble grunnlagt i 1945 og lagets farger er hvitt og grønt. Lechia Gdańsk spiller for øyeblikket i den øverste divisjonen Ekstraklasa, og spiller sine hjemmekamper på Polsat Plus Arena Gdańsk.
Klubben har per dags dato ikke vunnet det polske seriemesterskapet, men har til gjengjeld vunnet den polske supercupen en gang og den polske cupen to ganger, senest i mai 2019. 
Deres beste ligaplassering er en bronseplass fra 1956. Lechia Gdańsk deltok for øvrig i Cupvinnercupen sesongen 1983/1984, men ble slått ut i første runde med tap 10-2 for den italienske klubben Juventus.


== Meritter ==
Puchar Polski: 1983, 2019
Superpuchar Polski: 1983


== Spillerstall ==
Oppdatert 27. april 2022.


=== Utlånte spillere ===


== Kjente spillere med en fortid i klubben ==
 Zygmunt Gadecki
 Marek Ługowski
 Roman Korynt
 Daisuke Matsui
 Sebastian Mila
 Grzegorz Rasiak
 Roman Rogocz
 Grzegorz Szamotulski
 Łukasz Trałka
 Jakub Wilk
 Sławomir Wojciechowski


== Referanser ==


== Eksterne lenker ==
(pl) Offisielt nettsted 
(en) BKS Lechia Gdańsk – kategori av bilder, video eller lyd på Commons 
(en) BKS Lechia Gdańsk – galleri av bilder, video eller lyd på Commons
Polonia Bytom

Klub Sportowy Polonia Bytom Spółka Akcyjna, forkortet som Polonia Bytom, er en polsk fotballklubb fra byen Bytom i det schlesiske voivodskap. Klubben ble grunnlagt den 4. januar 1920 og lagets draktfarger er blått med røde striper. Polonia Bytom spiller for øyeblikket i 1. liga, og spiller sine hjemmekamper på Stadion Edwarda Szymkowiaka, som er oppkalt etter en av klubbens mest kjente spillere. Nåværende trener er Dariusz Fornalak.

Klubben hadde sin storhetsperiode på slutten av 1950-tallet og begynnelsen av 1960-tallet. Den har per dags dato vunnet det polske seriemesterskapet to ganger, og har endt på sølvplass fire ganger, alt dette før midten av 1960-tallet. Klubben har også deltatt i den polske cupen, men har ikke klart å vinne. Klubben har likevel deltatt i tre finaler, senest i 1973.
Polonia Bytom har for øvrig deltatt i UEFA Intertoto Cup en rekke ganger, og endte med å vinne turneringen i 1965 etter å ha beseiret den østtyske klubben SC Leipzig. Klubben kom også til finalen i 1964, men tapte for den tsjekkoslovakiske klubben Inter Bratislava.


== Meritter ==
Ekstraklasa: 1954, 1962
UEFA Intertoto Cup: 1965


== Kjente spillere med en fortid i klubben ==
 Zygmunt Anczok
 Jan Liberda
 Edward Szymkowiak
 Kazimierz Trampisz


== Eksterne lenker ==
Offisielt nettsted 
(en) Polonia Bytom – kategori av bilder, video eller lyd på Commons 
(en) Polonia Bytom – galleri av bilder, video eller lyd på Commons
EB/Streymur

EB/Streymur (Eiðis Bóltfelag/Streymur) er en færøysk fotballklubb som holder til i Streymnes. Klubben ble stiftet i 1993 og spiller per 2016-sesongen på nest øverste nivå på Færøyene.


== Meritter ==
Seriemester (2):
2008, 2012
Cupmester (4):
2007, 2008, 2010, 2011
Færøysk supercup (3):
2011, 2012, 2013


== Europadeltakelse ==


== Eksterne lenker ==
(fo) Offisielt nettsted 
(en) EB/Streymur – kategori av bilder, video eller lyd på Commons
Midt på natta

Midt på natta er et musikkalbum med Åse Kleveland, utgitt i 1976. Dette ble hennes siste plateutgivelse på mange år, frem til På frihjul i 2020.


== Sporliste ==
«Stor slem pike»
«Årstider»
«Midt på natta»
«Billedvev»
«Bottle of Wine»
«Se, der reiser hun»
«Digt»
«Kjærleik er eit spel»
«Gospel»
«Maple Leaf Rag»
«Hopp og le og gråt»
«Hotellsang»
«Innerst inne»


== Eksterne lenker ==
(en) Midt på natta på Discogs
As You Are

As You Are er et musikkalbum med Nils Lindberg og Karin Krog, utgitt i 1976.


== Sporliste ==
«On Green Dolphin Street»
«Isn't That the Thing to Do»
«That Certain Feeling»
«Rocks In My Bed»
«I'm Shadowing You»
«Blues For a Crushed Soul»
«Skylark»
«Once I Loved»
«My Romance»
«As You Are»
Kaurtang

Kaurtang (Fucus spiralis) er en brunalge som er vanlig langs hele norskekysten.
Kaurtang kan minne litt om blæretang, men skiller seg ut ved mye bredere grener, og har ikke luftblærer. Vokser høyt oppe langs kystlinjen, og man finner den vanligvis tørrlagt ved fjære. Kan bli opp til 30 cm, men den vanligste høyden ligger rundt 15 cm. I bredden er den forholdsvis smal, avhengig av antall grener på algen.
Tangen er vanlig langs strandlinjene ved atlanterhavskysten i Europa, på Kanariøyene og i Nord-Amerika.


== Eksterne lenker ==
(en) Kaurtang – oversikt og omtale av artene i WORMS-databasen 
(en) Kaurtang i Encyclopedia of Life 
(en) Kaurtang i Global Biodiversity Information Facility 
(no) Kaurtang hos Artsdatabanken 
(sv) Kaurtang hos Dyntaxa 
(en) Kaurtang hos ITIS 
(en) Kaurtang hos NCBI 
(en) Kategori:Fucus spiralis – bilder, video eller lyd på Wikimedia Commons 
(en) Fucus spiralis – galleri av bilder, video eller lyd på Wikimedia Commons 
Fucus spiralis – detaljert informasjon på Wikispecies
Per O. Rimolsrønning

Per Olsen Rimolsrønning (født 27. september 1944 i Melhus, død 2. april 1997 i Trondheim) var en norsk lærer og politiker (H)
Han var sønn av byggmester Ole Pedersen Rimolsrønning og hustru Ingeborg Berg på Melhus. Han giftet seg i 1968 med lærer Solveig Simavik fra Roan. Han var lærer ved Blussuvoll og Rosten skoler i Trondheim.Han ble politisk aktiv i 1959, stiftet Melhus Unge Høyre, og ble senere formann i Sør-Trøndelag Unge Høyre, viseformann i Sør-Trøndelag Høyre og formann i Melhus Høyre. Rimolsrønning var medlem av Melhus kommunestyre 1968–1991, varaordfører 1980–1987 og Melhus’ ordfører 1988–1989. Han var medlem av Sør-Trøndelag fylkesting fra 1976 og frem til sin død, blant annet som leder i Høyres fylkestingsgruppe og leder i hovedutvalget for næring, samferdsel og kultur. Han var styreformann ved Regionsykehuset i Trondheim 1980–1987.


== Referanser ==
Maulbronn kloster

Maulbronn kloster er et tidligere cistencienserkloster i sentrum av Maulbronn ved den sørvestlige siden av landskapet Stromberg, som strekker seg mellom Schwarzwald og Odenwald. Byen Pforzheim i Baden-Württemberg ligger i nærheten. Klosteret regnes som det best bevarte middelalderkloster nord for alpene. 


== Historie ==
Med virksomheten til den karismatiske Bernhard av Clairvaux fikk cistencienserne i Tyskland stor utbredelse. I sørvesttyskland lot den adelige Walter von Lomersheim seg også begeistre av bevegelsen. Han etablerte en eiendom mellom Mühlacker og Lienzingen som en stiftelse med formålet å grunnlegge et cistencienserkloster. Klosteret tiltrådte han selv som legbroder. Kloster Neuburg im Elsass sendte en abbed og – som det het – etter apostlenes antall, i tillegg tolv munker. 
Klosteret ble grunnlagt i 1147, men snart flyttet til et annet sted enn det opprinnelige som følge av problemer med vannforsyningen. Biskopen av Speyer overdro sitt len Mulenbrunnen til abbeden Dieter og klosteret fikk sin endelige beliggenhet. 
I middelalderen var klosteret og dets klosterskole et viktig politisk, næringsmessig og samfunnsmessig sentrum.
Ved grunnleggelsen hørte klosteret under biskopen i Speyer og fra 1821 til biskopen i Rottenburg-Stuttgart.
Etter innføringen av reformasjonen ble klosteret i 1556 omgjort til en evangelisk klosterskole. Det evangelisk-teologiske seminar stiftet her i 1807 består fremdeles.
Klosteret er fra desember 1993 på UNESCOs liste over verdens kulturarv.


== Arkitektur ==
I klosteret finnes representert alle stilretninger og utviklingsstadier fra romantikken til sengotikken. Klosterkirken som hovedsakelig er oppført i gotisk stil, hadde stor innflytelse på utbredelsen av gotisk arkitektur over store deler av det nordlige og sentrale Europa. Vannreguleringssystemet i Maulbronn med sitt drenerings- og vanningssystem samt reservoarer er av UNESCO fremhevet som å være av særlig interesse.


== Filialklostere ==
Filialer av Maulbronn kloster var Bronnbach kloster stiftet ca 1150 og Schöntal kloster stiftet 1157. 


== Dagens bruk ==
Klosteret tilhører idag delstaten Baden-Württemberg. Anlegget som ligger innenfor en ringmur, inneholder idag blant annet Maulbronn rådhus, politi, andre offentlige kontorer og flere restauranter. I tillegg er det sete for det evangeliske gymnasium.


== Litteratur ==
Marga Anstett-Janßen: Kloster Maulbronn, Deutscher Kunstverlag München/Berlin 2000, ISBN 3-422-03084-0
Friedl Brunckhorst: Maulbronn: Zisterzienserabtei – Klosterschule – Kulturdenkmal, Schimper-Verlag Schwetzingen 2002, ISBN 3-87742-171-7


== Eksterne lenker ==
Offisielt nettsted 
(en) Maulbronn Monastery complex – kategori av bilder, video eller lyd på Commons 
Informasjonsside
Maulbronn Kloster i databanken til Landesarchiv Baden-Württemberg
Playroom4you

Playroom4you var et norsk nettbasert spillsamfunn etablert i 2008 drevet av Leif Arne Syverstad gjennom selskapet Playroom4you.com Limited. I styret til Playroom4you satt også Rune Lauritzen med fortid fra pyramideselskapet World Wide Alliance.I tillegg til å markedsføre seg som tilbyder av online pengespill, hadde Playroom4you også et MLM-aspekt. Ved å verve nye medlemmer til spillsamfunnet kunne man tjene store penger ifølge selskapets egne nettsider. Inngangsbilletten kostet ca. 25.000 kr.
I mai 2010 kom slovenske myndigheter med en advarsel mot selskapet Simray ASA som markedsførte Playroom4you.Selskapet Playroom4you.com Limited ble avviklet i 2012, men Simray fortsatte å drive konseptet My Private Trade.


== Referanser ==
Polonia Warszawa

Klub Sportowy Piłkarski Polonia Warszawa, forkortet som Polonia Warszawa, er en polsk fotballklubb fra hovedstaden Warszawa. Klubben ble grunnlagt i 1911 og lagets draktfarger er svart og hvitt. Polonia Warszawa spiller for øyeblikket i den nest øverste divisjonen 2. liga, og spiller sine hjemmekamper på Polonii Warszawa stadion. Nåværende trener er Paweł Janas.
Klubben har vunnet det polske seriemesterskapet to ganger og det polske cupmesterskapet to ganger. Polonia Warszawa har også vunnet den polske supercupen og den polske ligacupen ved årtusenskiftet. Den har også deltatt i ulike europacuper ved flere anledninger, og deres største meritter i Europa kom i 1999 da de spilte semifinale i UEFA Intertoto Cup.


== Meritter ==
Ekstraklasa: 1946, 2000
Puchar Polski: 1952, 2001
Superpuchar Polski: 2000
Puchar Ekstraklasy: 2000


== Kjente spillere med en fortid i klubben ==
 Marcin Żewłakow
 Michał Żewłakow
 Emmanuel Olisadebe
 Arkadiusz Bąk
 Władysław Szczepaniak
 Tomasz Wieszczycki
 Marek Citko
 Tomasz Kiełbowicz


== Eksterne lenker ==
Offisielt nettsted 
(en) Polonia Warsaw – kategori av bilder, video eller lyd på Commons
Krystokk

Krystokk er masten på en nordlandsbåt.
Krystokken har den egenskap at den kan legges ned ved manøvrering med årer, og ellers ved aktivt fiske. Masta legges framover, hvilende på kry-stokken (som er en tverr-stokk på stevnen). Å reise masta ble kalt: «Å kry masta».
I mange beskrivelser av denne båttypen blir stokken feilaktig kalt «kryss-stokk».
Li Rui (forfatter)

Li Rui (kinesisk: 李锐, født i 1950 i Beijing i Folkerepublikken Kina) er en kinesisk forfatter bosatt i Taiyuan i provinsen Shanxi. Li Rui er født og oppvokst i Beijing, men i 1969, under kulturrevolusjonen, ble han sendt til en fattig fjellby i Shanxi. Han tilbragte seks år på landet, og livet der inspirerte ham til hans skildringer av bøndenes liv. Li gav ut sin første novellesamling i 1974. I 1977 ble Li Rui redaktør for tidsskriftet Shanxi wenxue («Shanxilitteratur»). Han ble yrkesforfatter, lønnet av Shanxis forfatterforbund, i 1988.


== Verk oversatte til svensk ==
Den sveklösa jorden: berättelser från en bergstrakt, 1989 (Houtu: Lüliangshan yinxiang)
Släktgården, 1999 (Jiuzhi)
Träden vill vila, 2000, (Wufeng zhi shu)
Den molnfria rymden, 2003 (Wanli wu yun)


== Eksterne lenker ==
Macondo: [1]
Konfliktåret 1937

Konfliktåret 1937 er en oversikt over hendelser som har med voldelige konflikter i vid forstand å gjøre som kriger, revolusjoner og opprør i 1937.


== Pågående kriger ==
Den andre kinesisk-japanske krig (1937-1945)
Kina på den ene siden
Japan på andre siden
Den kinesiske borgerkrig (1927-1949)
Republikken Kina på ene siden
Det kinesiske kommunistiske parti på andre siden
Den spanske borgerkrig (1936-1939)


== Hendelser ==
8. februar – Den spanske borgerkrigen: Falangisttropper inntar Málaga.
8. februar–27. februar – Den spanske borgerkrigen – Slaget ved Jarama: Nasjonalist- og regjeringstropper kjemper seg fram til en stillingskrig.
26. april – Tyskland og Italia, som støtter Francisco Franco og hans tilhengere i den spanske borgerkrigen, sender i vei tyske og italienske fly for å bombe Guernica i Spania. Bombingene inngår i fascistenes kamp mot republikanerne.
30. mai – Den spanske borgerkrigen: Det spanske skipet Ciudad de Barcelona blir torpedort.
Våpenhvile i den kinesiske borgerkrigen like før Japan angriper Kina
7. juli – Japan angriper Kina; andre kinesisk-japanske krig
13. september – Japanske tropper inntar Shanghai.


== Fødsler ==


== Dødsfall ==
…
Konfliktåret 1938

Konfliktåret 1938 er en oversikt over hendelser som har med voldelige konflikter i vid forstand å gjøre som kriger, revolusjoner og opprør i 1938.


== Pågående krig ==
Den spanske borgerkrig (1936-1939)
Andre kinesisk-japanske krig (1937-1945)
Kina på den ene siden
Japan på andre siden
Den kinesiske borgerkrig (1927-1949)
Republikken Kina på ene siden
Det kinesiske kommunistiske parti på andre siden


== Hendelser ==
8. januar – De lojalistiske troppene i Spania inntar garnisonsbyen Teurel fra nasjonalistene.
12. mars – Anschluss av Østerrike
30. september – Münchenavtalen gir Sudetenland til Tyskland.
16. november – Den andre spanske republikken taper slaget ved Ebro.


== Fødsler ==


== Dødsfall ==
…
«Ulrik» (maleri)

«Ulrik» er et verk utført av den nederlandske kunstneren Jakob van Doordt rundt 1615. Det ble malt på Rosenborg slott. 
Maleriet viser Ulrik, Christian IVs tredje sønn med dronning Anna Kathrine. 
Ulrik var født i 1611 og var mellom 4 og 5 år på det tidspunkt han ble portrettert. Han er iført en rød- og gullbrodert kjole pyntet med bred, stående kniplingskrave. Hadde han vært eldre, ville han hatt på seg bukser. 
I hånden holder han en hvit hyasint, en sjelden og eksklusiv blomst. 
Maleriet inkluderer også en hann-mops som står på bakbenene med forbenene opp mot kjolen til Ulrik. Mopsen var en sjeldenhet på 1600-tallet, men var begynt å bli populær i hoffene rundt i Europa. Christian IV hadde flere mopser og det var ikke uvanlig å treffe kongen i København sammen med en av dem.
Maleriet har tilhørt flere forskjellige kunstsamlere i Europa og ble for noen år siden identifisert av Steffen Heiberg.
Sommeren 2008 fikk en dansk student tilfeldigvis øye på det i Weiss Gallery i London hvor det var til salgs og han tok kontakt med De Danske Kongers Kronologiske Samling på Rosenborg slott for å prøve å få det tilbake til Danmark. Dette lyktes sommeren 2010 etter at Augustinus Fonden ga beskjed om at de ville betale prisen på 1,7 millioner kroner. I juli samme år kom maleriet til Rosenborg slott.
17. november 2010 ble maleriet offisielt avduket.


== Eksterne lenker ==
Prins Ulrik vender hjem til Danmark
Hertug Ulrik vender hjem – Rosenborg slottWebCitation
Konfliktåret 1939

Konfliktåret 1939 er en oversikt over hendelser som har med voldelige konflikter i vid forstand å gjøre som kriger, revolusjoner og opprør i 1939.


== Pågående krig ==
Den spanske borgerkrig (1936-1939)
Andre kinesisk-japanske krig (1937-1945)
Kina på den ene siden
Japan på andre siden
Andre verdenskrig (1939-1945)
Tyskland på den ene siden
Polen, Storbritannia, Frankrike på den andre siden
Vinterkrigen (1939-1940)
Finland på den ene siden
Sovjetunionen på den andre siden


== Hendelser ==
14. mars – Jozef Tiso erklærer Slovakias selvstendighet.
15. mars – Tyskland annekterer "rest-Tsjekkia" som protektoratet Böhmen-Mähren.
28. mars – Den spanske borgerkrig slutter med at Francisco Franco og hans tilhengere vinner og tar over makten i Spania.
28. mai – 28 000 japanske soldater går over elven Charchin gol og okkuperer et område som Sovjetunionen gjorde krav på.
20. august – Den sovjetiske generalen Georgij Zjukov angriper japanske tropper utenfor byen Nomonhan og tvinger dem å dra seg tilbake over elven Chalchin-Gol.
23. august – Molotov–Ribbentrop-pakten
1. september – Tyskland angriper Polen. Andre verdenskrig begynner. Massehenrettelser av polakker i operasjon Tannenberg.
3. september – Frankrike og Storbritannia erklærer Tyskland krig, til å begynne med liksomkrigen.
16. september – En våpenhvileavtale sluttes mellom Russland og Japan etter grensestriden mellom Mongolia og Manchuria.
17. september – Sovjetunionen invaderer Polen.
30. november – Sovjetunionen angriper Finland i slaget om Salla og vinterkrigen begynner.
7. desember – Begynnelsen av slaget ved Suomussalmi, som Finland vinner.
12. desember – Finsk seier over Russland i slaget ved Tolvajärvi.


== Fødsler ==


== Dødsfall ==
…
Produkt (kjemi)

Produkt(er) dannes i kjemiske reaksjoner når reaktanter blir forbrukt. Produkter har lavere (fri) energi enn reaktantene og blir produsert i reaksjonen i henhold til termodynamikkens andre lov. Den frigitte energien kommer fra endringer i kjemiske bindinger mellom atomene i reaktantmolekylene og kan avgis i form av varme eller lys. Produktene dannes når den kjemiske reaksjonen fortsetter mot kjemisk likevekt ved en viss reaksjonshastighet, som avhenger av reaktantene og miljøfaktorer. 
Avhengig av den relative mengden av reaktanter og likevekten for reaksjonen, kan også uttrykkene «reaktant» og «produkt» overlappe hverandre. 
Det kalles også sluttstoffer. F.eks fotosyntesen. Den kjemiske formelen er 6CO2 + 6H2O → C6H12O6 + 6O2. I fotosyntesen er druesukkeret og oksygenet sluttstoffene, eller reaksjonsprodukter.


== Se også ==
Reaktant (også kalt utgangsstoff)
Krister Hansén

Krister Hansén (født 1. mai 1966 i Vuollerim, Lappland, Sverige) er en svensk komponist.
Han tok en magistereksamen i komposisjion ved Luleå tekniska universitet i 2007 og en kunstnærlig høgskoleeksamen i arrangering og komposisjon fra Musikkhøgskolen i Malmø i 1995. I samme år tok han eksamen i musikkteori. Som komponist har han vært aktiv med komposisjoner for symfoniorkester, solister, kor, og kammermusikk. 
I 2008 vant han førsteprisen i komposisjonskonkurransen Concorso di Composizione Musica et arte i Roma med fiolinkonserten Luciano.Musikken er fremført på radio og tv og i flere land, inklusive USA. Hans første strykekvartett, Laterna Magica ble med the Tämmel quartet i 1997 utgitt av Warnermusic i USA, Japan, og hele Europa på platen Music in Darkness.


== Referanser ==


== Eksterne lenker ==
(no) Publikasjoner av Krister Hansén i forskningsdokumentasjonssystemet CRIStin
(no) Publikasjoner av Krister Hansén i BIBSYS
Dunkerque HBGL

Dunkerque Handball Grand Littoral (Dunkerque HBGL) er en håndballklubb fra Dunkerque i Frankrike, stiftet i 1958. Siden 1985 har Dunkerque HBGL spilt i Championnat de France de handball (den høyeste divisjonen) unntatt sesongene 1990/91 og 1993/94. Klubben ble seriemester i 2014. Nordmannen Thomas Drange spilte i klubben fra 2010 til 2011.


== Eksterne lenker ==
Offisielt nettsted 
(en) Dunkerque Handball Grand Littoral – kategori av bilder, video eller lyd på Commons
Joseph Fargis

Joseph Fargis (født 2. april 1948), amerikansk rytter som deltok i de olympiske leker 1984 i Los Angeles og 1988 i Seoul.
Fargis ble olympisk mester i hestesport to ganger under Sommer-OL 1984 i Los Angeles. Han vant både den individuelle- og lagkonkurransen i sprangridning. Laget besto av Fargis på hesten «Touch of Class», Conrad Homfeld på «Abdullah», Leslie Howard på «Albany» og Melanie Smith på «Calypso».
Fire år senere, under Sommer-OL 1988 i Seoul var han og hesten «Mill Pearl» med på det amerikanske laget som kom på andreplass i lagkonkurransen i sprangridning bak Vest-Tyskland. De andre på laget var Gregory Best på «Gem Twist», Lisa Ann Jacquin på «For The Moment» og Anne Kursinski på «Starman».


== OL-medaljer ==
 1984  Los Angeles -  Gull i hestesport, sprangridning   USA
 1984  Los Angeles -  Gull i hestesport, sprangridning lag  USA
 1988  Seoul -  Sølv i hestesport lag menn  USA


== Eksterne lenker ==
(de) Joseph Fargis – Munzinger Sportsarchiv 
(en) Joseph Fargis – Olympedia 
(en) Joseph Fargis – Sports-Reference (OL-resultater – arkivert) 
(en) Joseph Fargis – databaseOlympics.com (arkivert)